《海上诗送薛文学归海东》
唐代·刘慎虚

何处归且远，送君东悠悠。沧溟千万里，日夜一孤舟。

旷望绝国所，微茫天际愁。有时近仙境，不定若梦游。

或见青色古，孤山百里秋。前心方杳眇，后路劳夷犹。

离别惜吾道，风波敬皇休。春浮花气远，思逐海水流。

日暮骊歌后，永怀空沧洲。

作者简介：唐江东人，字全乙。玄宗开元进士，又登博学宏词科。官夏县令。与孟浩然、王昌龄友善。工诗，有盛名。